На основу чл. 14. Статута Основне школе "Вук Караџић" Кладово, Наставничко веће, на својој седници од 27.03.2018. године, доноси


ПОСЛОВНИК
o раду Наставничког већа


I ОПШТЕ ОДРЕДБЕ

Члан 1.

Овим Пословником уређује се начин рада и одлучивања Наставничког већа Основне школе „Вук Караџић“ Кладово.

Члан 2.

Одредбе овог Пословника обавезне су за све чланове Наставничког већа и друга лица која присуствују седници Наставничког већа.

Члан 3.

Наставничко већа врши послове утврђене законом и Статутом школе.

II САЗИВАЊЕ СЕДНИЦА

Члан 4.

Наставничко веће обавља свој рад на седницама.
Наставничко веће чине сви наставници и стручни сарадници.

Члан 5.

Седницу наставничког већа сазива директор школе.
Радом седнице председава и руководи директор школе, без права одлучивања, а у његовој одсутности, члан Наставничког већа кога одреди директор.

Члан. 6.

Дневни ред седнице Наставничког већа припрема директор школе.
У састављању предлога дневног реда и припреми материјала за седницу, директору помажу помоћници директора, секретар, а по потреби и поједини чланови Већа.


Члан 7.

При састављању предлога дневног реда треба обратити пажњу о следећем:
1. у дневни ред унети она питања која по закону и статуту спадају у надлежност Наставничког већа, а остала питања која су у моменту одржавања седнице најактуелнија за рад Већа.
2. дневни ред треба да обухвати првенствено она питања која су у моменту одржавања седнице најактуелнија за рад Већа.

Члан 8.

Седнице Већа заказују се на два дана пре одржавања седнице.
Изузетно седнице се могу заказати најмање 24 часа пре одржавања седнице.
У обавештењу за седницу, обавезно се наводи дневни ред, време и место одржавања седнице.

Члан 9.

Седницама Већа обавезно присуствују сви чланови.
У случају спречености, чланови већа су дужни да о разлозима спречености благовремено, а најкасније 24 часа пре седнице, обавесте директора, односно, помочника директора.

III РАД НА СЕДНИЦИ

Члан 10.

Директор школе отвара седницу већа и утврђује постојање кворума за рад.
Кворум за рад постоји ако седници присуствују више од половине чланова Већа.

Члан 11.

После отварања седице, утврђује се дневни ред.
Прва тачка дневног реда је усвајање записника са претходне седнице.
Изузетно, записник са претходне седнице се може усвојити и на следећој седници.
Сваки члан Већа има право да предложи измене и допуне дневног реда и о њима се мора одлучивати пре преласка на рад по дневном реду.

Члан 12.

Члан Наставничког већа који жели да учествује у дискусији мора претходно затражити одобрење председавајућег.
О једном питању члан Већа може говорити највише два пута, избегавајући опширност и понављање.

Члан 13,

Председавајући седнице се стара да се рад на седници одвија правилно и одржава ред на седници:
Председавајући има следећа права и дужности:

1. стара се да се рад на седници одвоја према утврђеном дневном реду;
2. даје реч члановима и осталим учесницима на седници Већа, по редоследу пријављивања;
3. потписује донете одлуке, односно, закључке
4. врши и друге послове утврђене закном и статутом.

Члан 14.

Члан Већа има права и дужности:
1. да присуствује седници већа и активно учествује у његовом раду;
2.  да у случају спречености да присуствује седници, о томе обавести директора или накнадно оправда свој изостанак;
3. да на седници подноси предлоге за доношење одлука и закључака;
4. да врши и друга права и дужности која проистичу из статута и других аката.

Члан 15.

Рад на седницама се одвија према утврђеном дневном реду.
О појединим питањима реферише известилац, члан Већа, директор или помоћник директора.
После излагања известиоца, директор позива чланове на дискусију која траје док сви пројављени не изнесу своје мишљење о том питању.
Кад се утврди да је тачка дневог реда исцрпљена, дискусија се закључује и председавајући предлаже доношење закључка или одлуке.

Члан 16.

Одлуке и закључци треба да буду формулисани прецизно, јасно и концизно.
Ако природа одлуке то налаже, истовремено се одређује ко, на који начин и у ком року треба да изврши одлуку.

IV КВОРУМ И ОДЛУЧИВАЊЕ

Члан 17.

Веће доноси одлуке ако седници присуствује више од половине чланова.
Веће доноси одлуке већином гласова укупног броја присутних чланова.

Члан 18.

Гласање може бити јавно или тајно.
Гласање је, по правилу, јавно.
Тајно се гласа кад Веће то посебно одлучи или кад је тајно гласање прописано законом или статутом.
Чланови Већа гласају тако што се изјашњавају „за“, „против“ или се уздржавају од гласања.
По завршеном гласању, председник утврђује и јавно објављује исход гласања и констатује да је одлука донета или да је предлог одбијен.



Члан 19.

У случају да за решење неког питања има више предлога, председавајући ставља на гласање предлоге оним редом како су изложени.
О сваком предлогу гласа се посебно.

Члан 20.

У случају да је број гласова „за“ и „против“ исти, гласање се понавља.
У случају да се и на поновљеном гласању не донесе одлука, изјашњавање о том предлогу се одлаже за наредну седницу.


V ОДЛАГАЊЕ И ПРЕКИД РАДА СЕДНИЦЕ

Члан 21.

Седница Већа се прекида:

1. када  у току седнице, због напуштања седнице, број присутних чланова Већа буде недовољан за пуноважно одлучивање:
2. када због дужег трајања седнице она не може да се заврши у оквиру планираног времена
3. када дође до тежег нарушавања реда на седници, а председавајући не може успоставити ред неопходан за рад седнице.

Седницу прекида председавајући и одмах заказује наставак седнице најкасније у року од три дана или обавештава присутне да ће о времену одржавања наставка седнице бити накнадно обавештени.

VI ОДРЖАВАЊЕ РЕДА НА СЕДНИЦИ

Члан 22.

Због повреде реда на седницама члановима Већа се могу изрећи следеће мере:
1. опомена
2. одузимање речи
3. удаљење са седнице
Мере под 1 и 2 изриче председавајући, под 3, Наставничко веће.


Члан 23.

Опомена се изриче члану Већа који својим понашањем на седници нарушава ред.
Одузимање речи изриче се члановима који у свом излагању нарушавају ред или су опоменути.
Удаљење са седнице изриче се члану Већа који у свом излагању вређа поједине чланове Већа или присутна лица или ако одбоје да поштује мере за одржавање реда које су према њему изречене на седници Већа.
Одлука о удаљењу са седнице  доноси се јавним гласањем, већином приосутних чланова.
Мера удаљења са седнице изриче се се само за седницу на којој је мера донета.

VII ЗАПИСНИК

Члан 24.

На седници Већа води се записник који потписују председавајући и записничар.
У записник се уноси суштина изјаве присутних на седници, а по потреби и њиховим речима.

Члан 25.

Записник се мора сачинити у року од 5 дана од дана одржавања седнице.
Оригинал записника се чува у архиви школе, трајно.

VIII  ПРЕЛАЗНЕ И ЗАВРШНЕ ОДРЕДБЕ

Члан 26.

За све што није регулисано овим Пословником, примењиваће се одредбе закона, статута и других опшпих аката школе.

Члан 27.

Даном ступања на снагу овог Пословника престаје да важи Пословник о раду наставничког већа бр.108/3 од 10.03.2009. године.

Члан 28.

Овај пословник ступа на снагу осмог дана од дана објављивања на огласној табли школе.


У Кладову,  27.03.2018. године					         Председавајући
									       Наставничког већа,
																						



